**INFORMACIJA ZA JAVNOST ZA OBRAT UNP TRBOVLJE**

Na osnovi določil Uredbe o preprečevanju večjih nesreč in zmanjševanju njihovih posledic (v nadaljevanju: Uredba) vam posredujemo Informacijo za javnost o varnostnih ukrepih za obrat UNP Trbovlje (v nadaljevanju: UNP).

1. **Upravljavec in njegov naslov:**

 Merilni sistemi d.o.o, Dupleška cesta 93, 2000 Maribor

**Ime in naslov obrata:**

Skladišče UNP Trbovlje, Opekarna 28 A, 1420 Trbovlje.

1. **Potrjujemo, da se za obrat**, ki po Uredbi spada med obrate večjega tveganja za okolje:
* uporablja Uredba o preprečevanju večjih nesreč in zmanjševanju njihovih posledic,
* da je bilo izdelano Varnostno poročilo in potrjeno s strani ARSO,
* da je bilo v letu 2010 pridobljeno okoljevarstveno dovoljenje, ki je bilo v letu 2013 spremenjeno zaradi spremembe drugega upravljavca.
1. **Kratek opis dejavnosti, ki se izvajajo v obratu**

Glavna dejavnosti obrata je skladiščenje utekočinjenega naftnega plina za potrebe državnih blagovnih rezerv. V obratu se izvaja sprejem in izdaja UNP, prevoz se opravlja z avtocisternami. Sprejem in izdaja plina se ne izvajata dnevno, ampak le vsakih nekaj let oziroma po potrebi.

1. **Podatki o nevarnih snoveh v obratu**

UNP je komercialno ime za mešanico propana in butana. Poglavitne nevarnosti povezane z njenim skladiščenjem in uporabo so povezane z nevarnostjo za nastanek večjih požarov in/ali eksplozij oblaka hlapov. Plin je brez barve, vonja in okusa. Za lažje zaznavanje ob morebitnem uhajanju mu je umetno dodan značilen vonj. Hlapi so težji od zraka in se zadržujejo pri tleh.

1. **Splošne informacije o načinu opozarjanja javnosti, ki bi lahko občutila škodljive posledice večje nesreče**

Okoliško prebivalstvo se o izrednem dogodku opozarja in sproti obvešča, kot je podrobneje opredeljeno v Načrtu zaščite in reševanja, ki je usklajen z občinskim načrtom zaščite in reševanja. Obveščanje ljudi v okolici in nudenje ustreznih informacijo o pravilnem ravnanju ob nesreči bi potekalo preko osebnega obveščanja in preko sredstev javnega obveščanja

Ustrezne informacije o pravilnem ravnanju ob večji nesreči so dostopne pri skladiščniku in pooblaščencu za okolje.

*Pooblaščenec za okolje, Branko Tantegel , e-pošta:* *tantegel@siol.net*

*Vse informacije lahko pridobite tudi preko elektronske pošte* ***info@merilni-sistemi.eu***

1. **Mesto kjer so dostopne informacije o inšpekcijskem nadzoru obrata**

Vse informacije in podatke inšpekcijskih nadzorov obrata ter načrte nadzora obratov je mogoče

dobiti na spletnih straneh Inšpektorata RS za okolje in prostor in Inšpektorata RS za varstvo pred naravnimi in drugimi nesrečami.

1. **Možnost verižnih učinkov**

V bližini ni obratov, ki bi skupaj s skladiščem SND Ortnek predstavljali skupino obratov z možnimi verižnimi učinki.

1. **Pridobitev dodatnih informacij ob upoštevanju predpisov o dostopu do informacij javnega značaja**

Poleg informacij o obratu, ki so dostopne na spletni strani upravljalca skladišča www.zrsbr.si, si lahko zainteresirana javnost dodatne informacije pridobi po e-pošti *info@merilni-sistemi.eu*.

1. **Splošne informacije o naravi večjih nesreč, vključno z njihovimi možnimi učinki na človekovo zdravje in okolje**

Skladno z določili Uredbe o preprečevanju večjih nesreč in zmanjšanju njihovih posledic je bilo za obrat izdelano Varnostno poročilo. V njem so z uporabo različnih postopkov in metod sistematično ugotovljene potencialne nevarnosti za izredne dogodke in izdelani podrobni opisi scenarijev za večje nesreče ter ocenjene njihove posledice. Izdvajamo naslednja dva scenarija:

* ***najtežji verjetni primer*** predstavlja pretrganje ali poškodba gibljive cevi pri pretakanju zaradi poškodbe/dotrajanosti cevi ali premika avtocisterne na območju pretakališča, zaradi česar bi prišlo do iztekanja goriva iz avtocisterne in do požara,
* ***potencialno najtežji dogodek*** predstavlja pojav BLEVE, pri katerem bi zaradi tlačne preobremenitve prišlo do pretrga rezervoarja, nastanka ognjene krogle in eksplozije hlapov plina. Do te nesreče lahko pride le ob odpovedi delovanja vseh varnostnih ukrepov.

Pri potencialno najtežjem dogodku se lahko škodljivi vplivi na zdravje in premoženje ljudi ter okolje pričakujejo na širšem območju obrata. Do razdalje 330 m bi zaradi toplotnega sevanja in nadtlaka lahko prišlo do resnih in smrtnih poškodb ljudi in nepremičnin, ogroženo bi bilo tudi rastlinstvo in živalstvo.

Podrobnejši opisi in simulacije scenarijev z ukrepi za njihovo preprečitev in za zmanjšanje njihovih posledic so v Načrtu zaščite in reševanja in Varnostnem poročilu.

1. **Potrditev, da mora upravljalec za obravnavo večjih nesreč in zmanjševanje**

 **njihovih učinkov ustrezno ukrepati na kraju samem ter sodelovati z reševalnimi**

 **službami**

V skladišču imamo kot je to določeno v Varnostnem poročilu vzpostavljen Sistem obvladovanja varnosti, v okviru katerega zagotavljamo, da se izvajajo vse aktivnosti za prepoznavanje nevarnosti, ocenjevanje tveganja, določanje možnih scenarijev in izvajanje primernih ter ustreznih ukrepov ob upoštevanju veljavnih predpisov in najboljših razpoložljivih tehnik za preprečevanje nesreč in zmanjševanje njihovih posledic pri obratovanju ter uvajanju morebitnih sprememb.

Za ustrezno ukrepanje v skladu z Načrtom zaščite in reševanja sodelujemo z Gasilskim zavodom Trbovlje in okoliškimi gasilskimi društvi, nujno medicinsko pomočjo, policijo ter službo zaščite in reševanja Občine Ribnica. V sklopu usposabljanja za ukrepanje v primeru večjih nesreč v skladišču izvajamo skupne vaje zaščite in reševanja s katerimi preverjamo predvidene scenarije večjih nesreč in na osnovi ugotovitev pripravljamo predloge za spremembe in dopolnitve, s katerimi želimo izboljšati in uskladiti ukrepanje vseh akterjev in s tem prispevati k večji varnosti skladišča.

1. **Informacije iz občinskih ali regijskih načrtov zaščite in reševanja**

Ustrezne informacije in nasveti glede ravnanja v skladu z navodili ali zahtevami reševalnih služb ob nesreči so usklajene z občinskim načrtom in so dosegljive v Načrtih zaščite in reševanja občine Trbovlje, ki so dosegljive na spletnih straneh občine Trbovlje.

Trbovlje, september 2017

Direktor Merilni sistemi d.o.o., Branko TANTEGEL, l.r.